description: Америка избра да скочи в неизвестното. Остава надеждата, че президентът ще е по-различен от кандидата

title: Голямото изТръмп-ване

maintext:
© Reuters
- Победата на Тръмп е американският Brexit, но умножен по десет. Тя отнесе останките от статуквото и бетонира новата реалност, в която единствената константа засега е хаосът.
- За съюзниците на Америка идването на Тръмп като "лидер на свободния свят" прилича на сбъднат кошмар.
- Заявките му от кампанията на практика означават обръщане с главата надолу на световния ред и поставяне под въпрос на основните фундаменти на външната политика на Америка
Ако много търсим добра новина в американските президентски избори, тя може да е следната - с победата на Доналд Тръмп САЩ се разминаха с опасността загубилият да не признае резултата и да обяви вота за манипулиран. Сега остава да разберем дали всички апокалиптични очаквания, свързани с 45-ия обитател на Белия дом, ще се сбъднат.Шокът от загубата на Хилъри Клинтън завари неподготвени всички - социолозите, елитите, медиите, Вашингтон, САЩ и света. Както беше обещал милиардерът с кариера на риалити звезда и нулев политически опит, това е американският Brexit, но "умножен по десет". Подобно на Великобритания, в Америка гневните, изплашените и чувстващи се изоставени изкрещяха силно и в желанието си за драстична промяна решиха да скочат в неизвестното.Само че, докато островната лудост може да бъде определена като бедствие с основно локални и европейски пропорции, то американският сюрприз ще отекне доста по-далече. Все пак САЩ са едновременно създателят и гарантът на сегашния глобален ред. "След Brexit и тези избори вече всичко е възможно. Светът рухва пред очите ни", написа драматично в Twitter френският посланик във Вашингтон Жерар Аро. Дори без емоционалните преувеличения е факт, че ураганът Тръмп гръмотевично отнесе останките от статуквото. И бетонира новата реалност, в която единствената константа засега е хаосът. Остава надеждата, че президентът ще е по-различен от кандидата и системата някак ще успее да го сдържи.В необичайно смирената си победна реч бъдещият лидер показа, че си дава сметка колко поляризирана и разединена страна ще оглави. Той обеща да бъде президент на всички американци и да излекува "раните на разединието". Което никак няма да е лесно след удивително грозната и отровна кампания, постлала пътя му към Белия дом с гняв, омраза и недоверие. Както показа проучване на New York Times/CBS News от последните дни преди 8 ноември, осем от десет американци са не просто разочаровани, а "отвратени" от състоянието на политиката след маратона от обиди, заплахи и лъжи, в който се превърна президентската надпревара. Според същата анкета 95% от привържениците на Клинтън са изплашени или притеснени от перспективата Тръмп да бъде президент.Той спечели благодарение на мобилизирането на бели гласоподаватели, най-вече мъже, без висше образование и предимно от селскостопанските региони и малките градове. Тръмп удържа традиционните републикански щати (надделя във всички, в които Мит Ромни победи преди четири години) и успя да завладее територии на демократите в Средния запад като Уисконсин и Мичиган.Докато Клинтън се представи по-зле от очакваното в големите градски центрове. Във Филаделфия например тя получи 46 000 гласа по-малко в сравнение с президента Барак Обама през 2012 г. Изводът е, че колкото и да са отвратени от Тръмп, много от гласувалите за демократа преди четири години не са били достатъчно вдъхновени, за да пуснат бюлетина за алтернативата, предложена им от нехаресваната и затънала в скандали Клинтън. Не помогна нито стоящата твърдо зад нея партийна машина (за разлика от оставения от републиканците да се бори почти сам Тръмп), нито подкрепата на цяло съзвездие знаменитости по предизборните й събития, нито мощният финансов ресурс. Само във Флорида, Охайо и Северна Каролина до края на октомври Клинтън е изсипала 180 млн. долара за тв реклами. Накрая обаче изгуби и в трите ключови щата.Всъщност макар, измерено в електорални гласове, превъзходството на Тръмп да изглежда впечатляващо - 290 срещу 228, в реално изражение картината е доста по-различна. Клинтън дори има повече подкрепа - 47.7% от гласувалите, а Тръмп - от 47.5%. В негова полза са проработили ниската активност (малко над 50% от имащите право на глас) и фактът, че успя да вземе много от колебаещите се щати (swing states). Но макар победата му да не електорална революция, това не намалява ефектите й.По израза на колумниста на вестник Financial Times Едуард Люс Америка изпрати в Белия дом изборния еквивалент на опасано с бомби камикадзе и му даде мандат да взриви Вашингтон. Това, че републиканците изненадващо запазиха контрола си както над Сената, така и над Камарата на представителите в проведените паралелно с президентския вот избори за Конгрес, на пръв поглед още повече развързва ръцете му. Тръмп ще има комфорта да управлява с доминиран от своята партия Конгрес, което не се е случвало от първите две години на първия мандат на Обама.Остава да се види обаче как новият президент ще работи с републиканците на Капитолия предвид враждебните отношения с много от тях и липсата му на опит как се прокарват политики. По-вероятно е Сенатът да бъде един от възпиращите механизми пред президента, тъй като, за да стигне до решение, по повечето въпроси е нужно супермнозинство от 60 гласа, а републиканците разполагат с 51. Но така или иначе във вътрешен план избирането на Тръмп ще означава, че Америка ще има един по-консервативен и реакционен Върховен съд и президент, който ясно е показвал презрението си към научните факти, гражданските свободи, конституционните принципи, жените, малцинствата и дори нормалното цивилизовано говорене.


description: Капиталовият пазар прекъсна седем сесии на растеж. Основният индекс на борсата Nikkei 225 затвори с 0.16% на червено. Това съвпадна с поскъпването на...

title: Скъпата йена понижи японските акции

maintext:
Капиталовият пазар прекъсна седем сесии на растеж. Основният индекс на борсата Nikkei 225 затвори с 0.16% на червено. Това съвпадна с поскъпването на йената с над един процент до до 112.15. По-евтината валута беше в основата на ръста при акциите, тъй като се очаква да доведе до ръст на приходи и печалби. Останалите азиатски индекси се движат в обратна посока. Корейският Kospi се покачва с трета процент, а Shanghai Composite нараства с 0.48.%
Информацията е актуална към 08:20ч.

fasttext_language: bg


description: Поканените "Ултрастрой" и АБ на място са поискали повече пари за изграждане на диги по реката

title: Община Гълъбово прекрати поръчка с договаряне за 4.8 млн. лв.

maintext:
От общината не коментираха поръчката, когато беше открита, не отговориха и сега какво следва след прекратяването й
© Георги Кожухаров
Спешното изграждане на диги по река Сазлийка, за което община Гълъбово откри бърза процедура с договаряне в края на октомври, се отлага. Причината за решението е, че участниците в преговорите - "Улстрастрой" и АБ, на място са поискали с близо 500 хил. лв. повече, отколкото са предложили в офертите си, а това надвишава предвиденото финансиране. От общината не отговориха какво следва сега. Проблемът с наводненията от реката в града обаче така или иначе съществува от години. Затова и решението договорът да бъде предложен по съкратената процедура изглеждаше странно.Процедурата беше открита на 31 октомври, броени дни преди президентските избори и в момент, когато кметът на общината Николай Тонев (последно избран от партията на Христо Ковачки) се оказа в отпуск. Заради опасността от наводнения договорът с прогнозна стойност 4.8 млн. лв. се предвиждаше да бъде възложен чрез договаряне без предварително обявление, където наддаването се провежда между предварително избрани компании. За участие бяха поканени "Трансстрой – Бургас", "Ултрастрой" и хасковската АБ, всичките по един или друг начин свързвани с депутата от ДПС Делян Пеевски. Те имаха рекордно краткия срок от пет дни да представят оферти.От протокола на комисията става ясно, че в деня на договарянето – 14 ноември, са се явили представители само на "Ултрастрой" и АБ и затова офертата на бургаската компания не е била отворена. "Ултрастрой" е предложила цена от 4.7 млн. лв., а АБ – 4.8 млн. лв. без ДДС. При проведените преговори на място обаче изпълнителните директори на двете дружества са поискали по-високи цени – съответно 5.3 и 5.2 млн. лв. Обяснението е, че заради кратките срокове не са могли да извършат подробен оглед и след като са се запознали с обекта "в момента на преговорите", са решили да ревизират офертите си. Собственикът и управител на "Ултрастрой" освен това е посочил, че за изпълнение на строителните работи ще са необходими пет, а не три месеца, както е било посочено в офертата.В крайна сметка комисията е предложила на кмета да прекрати процедурата, тъй като общината не може да осигури необходимия ресурс. Решението за прекратяване отново не е подписано от кмета, а от зам.-кмета Димитър Василев и е с дата 24 ноември. По закон то може да бъде обжалвано пред Комисията за защита на конкуренцията в 10-дневен срок от уведомяване на страните.Това обаче е малко вероятно да се случи, като се има предвид че процедурата поначало изглеждаше порочна. Наводненията в Гълъбово трудно могат да бъдат определени като извънреден случай. Те съществуват от години и възлагането на договора за изграждане на дигите спокойно можеше да стане при по-голяма конкуренция в нормална състезателна процедура.


description: Обвинението срещу Овчаров беше повдигнато буквално дни, преди да изтече давността за преследването му по казуса

title: Румен Овчаров и Делян Добрев - също обвиняеми по "Белене"

maintext:
Бившият министър на икономиката, енергетиката и туризма в правителството на Сергей Станишев Румен Овчаров беше обвинен за безстопанственост заради сделки по проекта за строеж на АЕЦ "Белене".
© Юлия Лазарова
В четвъртък прокуратурата повдигна обвинения срещу Румен Овчаров, а в петък – срещу Делян Добрев заради казуса АЕЦ "Белене". Овчаров потвърди това първо пред журналисти, а впоследствие прокуратурата излезе и с официално съобщение. Обвинението срещу Добрев беше очаквано, тъй като главният прокурор Сотир Цацаров поиска свалянето на имунитета му от Народното събрание през октомври. Добрев се отказа от него до края на същия ден. Така обвиняемите от втората прокурорска акция за злоупотреби по проекта за атомната електроцентрала стават общо петима. По-рано през есента на тази година прокуратурата повдигна обвинения на бившите директори на НЕК Любомир Велков и Мардик Папазян, както и на бившия енергиен министър Петър Димитров.Обвинението срещу Овчаров идва буквално дни преди да изтече десетгодишната давност за наказателно преследване срещу неговите действия. Според прокуратурата, в края на ноември 2006 г., Овчаров, като енергиен министър, не е упражнил контрол върху Велков и Папазян във връзка със сключването на споразумение за изграждането на площадката за АЕЦ "Белене" на стойност 193 млн. евро. От СГП констатират, че със споразуменията между НЕК и "Атомстройекспорт" е дадено единствено началото на процедурите по издаването на разрешение за строеж, изготвени са техническо задание и идеен проект, но до окончателното изграждане съоръжението не се е стигнало. От това е настъпила вреда за НЕК в размера на стойността на договора, а Румен Овчаров – като министър-принципал на енергийната компания, е трябвало да упражни контрол, за да бъде приключен проектът докрай. Той не го е направил и в това се състои повдигнатото му обвинение.Говорителят на прокуратурата Румяна Арнаудова обясни, че обвинението срещу Овчаров има характера на начално с цел да не бъде изпуснат давностният срок. Държавното обвинение разследва "целия процес по изграждането на АЕЦ "Белене" – от началото на 2006 г., до 2012 г.", обясни Арнаудова.Енергийният министър Теменужка Петкова е била разпитана като свидетел. "Ще стигнем до всяко действие, ще се оцени поведението – действието и бездействието – на всички замесени в този случай лица. За да се установи дали има извършено престъпление от други лица и кои са те", допълни Арнаудова. Тя за втори път посочи, че предстои кръгът на обвиняемите да бъде разширен. Първият път това тя направи след повдигането на обвинения на Петър Димитров – на следващия ден беше поискан имунитетът на Делян Добрев."За обвинението трябва да ви кажа, че аз съм доволен – след толкова ровене, след толкова политически натиск от премиера Бойко Борисов, в крайна сметка обвинението ми е за това, че съм допуснал да бъде подписано основното споразумение за "Белене". Което е подписано в изпълнение на две министерски постановления и след международно проведен търг", коментира Овчаров пред журналисти действията на прокуратурата.Председателят на енергийната комисия в парламента и депутат от ГЕРБ Делян Добрев също получи обвинение в петък. То все още не е официално оповестено от прокуратурата, но най-вероятно е свързано с изплащането на 4.5 млн. евро на консултанта по проекта "Уорли Парсънс" след неговото официално прекратяване. Именно заради това главният прокурор Сотир Цацаров поиска имунитета му в края на октомври."С моя подпис беше спряна далаверата "Белене". Някой се опитва да ме пришие към Румен Овчаров и Петър Димитров. Истината е, че аз съм от другата страна на Румен Овчаров и Петър Димитров, защото те инициираха тази злоупотреба на хилядолетието, докато моят подпис стои под предложението за спиране.", заяви Добрев в петък на излизане от Столичната следствена служба, където му беше предявено обвинението срещу него. "Няма как моят подпис да стои под прекратяването на договора с "Парсънс", защото министърът не подписва и не прекратява такива договори. От документите, с които се запознах, ми е още по-странно и неразбираемо какво правя аз тук", допълни той.


description: Бившият депутат - острие на БСП и настоящ омбудсман, Мая Манолова отново пренаписва изборните правила. Освен това тя отново предизборно застава на...

title: Строител на капитализма: Мая Манолова

maintext:
Илюстрация Увеличаване Автор: Надежда Чипева [Капитал] Смаляванеа>
Бившият депутат - острие на БСП и настоящ омбудсман, Мая Манолова отново пренаписва изборните правила. Освен това тя отново предизборно застава на страната на телевизионен водещ, който иска да предпази народа от манипулациите на статуквото. Тази седмица Манолова заедно със сценаристите на "Шоуто на Слави" внесе законопроект за промяна на Изборния кодекс , за да бъде въведено мажоритарното гласуване в два тура - такова, каквото бе подкрепено на референдума от 2.5 млн. души.Парламентът не е длъжен да приеме този законопроект. Последния път, когато изборите се проведоха по правилата, написани от Манолова, в зала "Арена Армеец" 4500 души бедстваха 40 часа. Причината - в закона пишеше, че общинската избирателна комисия в столицата е в състав от точно 19 души, които трябваше да приемат изборните книжа на 1557 избирателни секции.Сега от законопроекта, който внесе Манолова в парламента, се очаква да раздели България на 240 едномандатни региона и да преустрои изцяло ЦИК.


description: Засегнати са няколкостотин хиляди автомобила с дизелов и с бензинов двигател

title: И Audi е използвала софтуер за промяна на резултатите от тестовете

maintext:
Мартин Винтеркорн бе първият, върху когото започна разследване относно скандала
© Morris Mac Matzen
От Audi са отказали да коментират проблема пред германското издание, тъй като в момента вече вървят разговори с властите. Софтуерът, изглежда, е леко различен от този, който се е ползвал в моделите на Volkswagen. Най-голямата разлика е, че Volkswagen ползваше подобен нелегален софтуер само в дизеловите си двигатели, докато Audi е инсталирала такъв и на бензиновите си коли. Софтуерът на Volkswagen също така променяше резултатите само от вредните емисии, докато този на Audi действа и върху изразходването на гориво.
Ударът е двоен за групата на Volkswagen, след като към разследваните за скандала беше добавен и председателят на надзорния съвет
От Volkswagen все още не са коментирали проблемите с Audi, но ръководството застава напълно зад Пьоч. Волфганг Порше, който е глава на индустриалната фамилия, контролираща по-голямата част от акциите на групата, коментира, че "фамилиите застават напълно зад г-н Пьоч".
Задава се нов сезон на скандалите във Volkswagen Group. След като в последните месеци ръководството на германската автомобилна група успя да постигне окончателни решения за най-големите си и важни обезщетения, които да плати в резултат на скандала с дизеловите емисии, сега властите в Калифорния са открили нови софтуерни устройства, които да преправят резултати. Този път става дума за модели на Audi, която е част от групата, съобщава Bloomberg.Според регулаторните органи в САЩ в коли на Audi и с дизелов, и с бензинов двигател, е открит софтуер, който да преправя резултатите за това колко точно гориво ползва колата и колко вредни емисии отделя. Audi произвеждаше и част от двигателите за Volkswagen. Тя е марката с най-висока печалба в автомобилната група и е особено важна за възстановяването на Volkswagen.Според германското издание Bild am Sonntag софтуерът засича положението на волана и при ъгъл от по-малко от 15 градуса на завиване се активира. Смисълът е, че по време на тест за измерване на вредни емисии автомобилът е най-вероятно да бъде с изправени колела. В този момент софтуерът започва да превключва скоростите при по-ниски обороти, отколкото го прави иначе. Софтуерът спира да работи, когато воланът бъде завъртян. Засегнати са няколкостотин хиляди автомобила от различни модели като Q5, A6 и A8.Разкритията са били направени през лятото, но се обявяват публично едва сега, по-малко от месец след като Volkswagen достигна до споразумение за 14.7 млрд. долара, чрез което се разбра с държавата за изкупуването обратно на коли с двулитров двигател. Така разходите на германската компания по "Дизелгейт" достигнаха близо 17 млрд. долара, но, изглежда, ще продължат да растат след новите разкрития.Ханс Дитер Пьоч. От компанията съобщиха, че прокуратурата е разширила разследването си по обвиненията в пазарни манипулации, като в обхвата му е бил включен и Пьоч. Той е вторият от настоящите членове на борда, които попадат във фокуса на публичната проверка, отбелязва Bloomberg. Пьоч и Volkswagen подпомагат разследването, което е свързано с периода, в който той е бил главен финансов директор, се посочва в съобщението на дружеството.


description: От години концесионерите им не спазват правилата, като надвишават платените зони и търговските площи

title: Държавата разваля две плажни концесии в Несебър и Слънчев бряг

maintext:
© Надежда Чипева
Нарушения и по други ивици
Пред БНТ Ангелкова съобщи, че са открити нарушения и на други концесионни договори. През лятото наложените глоби са били за над 341 хил. лв., а в момента министерството е изпратило писма с още наложени неустойки.
През 2015 г. правителството развали още два договора за концесии на плажове в Ахтопол и Обзор, където също бяха открити подобни системни нарушения. Според националния концесионен регистър в момента 60 ивици се стопанисват от концесионери, като повечето договори са сключвани в периода между 2000 и 2003 г. В страната има общо 209 плажа, като за някои от тях са сключени краткосрочни договори за наем, а годишно около 30% от ивиците остават неохраняеми заради липса на интерес от бизнеса.
Две от най-проблемните концесии на морски плажове в Бургаска област окончателно ще бъдат развалени след няколко предупреждения към стопанисващи фирми да изпълняват условията си по договора. Става въпрос за "Слънчев бряг-север" и "Несебър-юг", за които от години контролните органи регистрират нарушения. Решението за окончателното разваляне на договорите са взети от междуведомствена комисия, след като проверка през лятото отново установи проблеми, стана ясно от интервю на министъра на туризма Николина Ангелкова пред БНТ в края на миналата седмица. Така за последните две години общо развалените договори за концесия стават четири.Развалянето на концесиите на плажовете "Слънчев бряг-север" и "Несебър-юг" идва след серия нарушения, регистрирани от контролните органи към министерствата на регионалното развитие и на туризма в последните години и отправено последно предупреждение към фирмите. Проверките показват, че концесионерът на "Слънчев бряг-север" - компанията "Сънинвест", не спазва правилото за 50% свободна за плажуване зона, а освен това драстично е надвишил площта, върху която могат да бъдат поставяни преместваеми и търговски обекти. Компанията, в която дялове имат фирми, свързани с бившия депутат от ГЕРБ Емил Димитров, както и хотелиерите Сава Чоролеев, Румен Чандъров, Ангел Палийски и Ветко Арабаджиев, е била глобявана през последните години с между 80 и 360 хил. лв., които са били редовно заплащани. Оставащият договор по концесията е шест години, които ще бъдат пропуснати. Концесията на плажа "Несебър- юг" също се разваля заради същите нарушения. През 2015 г. местните хотелиери събираха и подписка срещу стопанина на ивицата, тъй като той беше оградил с платени чадъри и шезлонги цялата зона пред хотелите "Биляна" и "Мираж", а свободно плажуване беше достъпно само в района пред ведомствената станция на МВР. Концесията на плажа се държи от дружеството "Сироко", свързано с ямболския бизнесмен Боян Бонев, и по договор е до 2019 г.


description: Компанията иска да върне позиции на азиатския пазар, но основният проблем пред създаването му ще бъдат профсъюзите

title: Air France планира ново звено за дълги полети

maintext:
Изпълнителният директор Фредерик Гаге ще напусне поста си в Air France и ще се присъедини към групата Air Farnce-KLM
© Christian Hartmann
Стачките от 2014 г. не са нещо ново за Air France. Такива се случват сравнително редовно, като последната е отпреди по-малко от два месеца. Именно заради големите стачки от 2014 г. обаче компанията няма добри взаимоотношения с профсъюзите. В момента те са на едно от най-обтегнатите си нива, след като през миналата година компанията трябваше да съкрати 2900 работни места. Проблемите стигнаха дори до физическа разправа, след като мениджърът човешки ресурси на компанията бе конфронтиран от гневни работници, които разкъсаха ризата му.
Сега Жанилак се надява, че връзката между компанията и профсъюзите може да се възроди. Между двете страни вече се работи по нов план, наречен "Заедно с доверие".
Част от споразумението беше да бъде отстранен главният изпълнителен директор на Air France Фредерик Гаге заедно с Франк Тернер, който оглавява инженерното звено на цялата група. Гаге ще стане финансов директор в общата група.
Жанилак има една от най-трудните работи в авиацията – да подобри конкурентоспособността на Air France, докато в същото време напрежението от страна на компаниите от Персийския залив се увеличава. Те са основен конкурент при дългите и скъпи полети, а компаниите като Ryanair и Wizzair правят големите печалби в нискобюджетните полети почти невъзможни, след като двете компании са в сериозна конкуренция за контрол над Европа.
За последно Air France-KLM обяви загуба от 114 млн. евро за първата половина на годината. Въпреки че новините продължават да не са розови, това е сериозно подобрение спрямо 638 милиона загуба за същия период на 2015 г.
Групата Air France-KLM ще въведе нови инициативи за съкращаване на разходите, съобщава Financial Times. Компанията ще се опита да направи по-печеливши полетите си на дълги разстояния, които са сред най-проблемните за компанията. Френско-холандският превозвач обяви новите си планове в четвъртък, като те предвиждат да бъде създадено ново звено, което да извършва само дълги и средни полети за Air France, но при по-ниски разходи. Така Air France ще се опита да си върне пазарния дял, който загуби от конкуренцията си на изток. Самото ръководство на Air France, изглежда, не смята, че компанията е достатъчно конкурентоспособна и трябва да бъдат направени промени, които да върнат превозвача във форма."Промяната ще ни даде възможност да се включим в растежа на авиоиндустрията и да бъдем по-конкурентоспобни на пазара", коментира Жан-Марк Жанилак, който отскоро оглавява групата като неин главен изпълнителен директор. "Моментното състояние просто не е възможност за нас", добави той. Плановете да бъде създадено отделно звено, което да направи дългите и средните полети печеливши, има нужда от одобрение от страна на профсъюзите, което може да се окаже голям проблем. При опити от страна на бившия изпълнителен директор Александър де Юниак да бъде създадено ново звено за евтини полети, наречено Transavia, именно профсъюзите спряха плановете на компанията под предлог, че тя работи по стратегия за намаляване на заплатите. В резултат профсъюзите излязоха в стачка, която струва на компанията 500 млн. евро.


description: Акциите на компанията поевтиняха със 7%

title: Facebook увеличи приходите, но предупреди за забавяне на растежа

maintext:
Видео материалите ще бъдат в основата на бъдещето на компанията на Марк Зукърбърг
© Stephen Lam
Facebook ще промени цялостно стратегията си и ще търси растеж чрез нови потребители и увеличаване на времето, което те прекарват в мрежата.
Развитието на видеото в сайта е основна част от стратегията на Facebook да спре да бъде толкова зависима от приходите от мобилните реклами. През тази година социалната мрежа добави някои нови функции към видеата на сайта и промени цялостния интерфейс при гледането. Най-важнo се оказа въвеждането на възможността за стрийминг в реално време от страна на всички потребители – функция, която става все по-често използвана.
Според главния изпълнителен директор Марк Зукърбърг Facebook малко по малко ще се превърне в мрежа, за която видеосъдържанието е най-важно. Според директорите в компанията, в следващите пет години по-голямата част от онлайн материала, който ще достига до потребителите, ще бъде във видеоформат. Добавянето на повече видеа към потока с новини в социалната мрежа е в центъра на стратегията потребителите да прекарват повече време в сайта. Така и Facebook ще може да се насочи към нов хоризонт – продаването на все повече видеореклами. Сектор, който в момента е почти напълно зает от Alphabet чрез сайта YouTube. Видеорекламите се оказват все по-конкурентни на телевизионните реклами, които отговарят за пазар от над 70 млрд. долара годишно.
Огромният растеж на приходите
на Facebook
в рекламата е смазващ спрямо този на единствения реален конкурент в сектора – компанията майка на Google Alphabet, която миналата седмица отбеляза
растеж в приходите от 20%.
Facebook и Google заедно отговарят за над 68% от приходите от онлайн реклама в САЩ. Въпреки че двете компании се конкурират сериозно, за други играчи в сектора, изглежда, въобще няма място. Приходите на другите компании са се стопили с още 5% през последното тримесечие. "Това трябва да притеснява всички в индустрията. Не е нормално да има такава доминация от две компании. Google и Facebook на практика прибират за себе си растежа на целия пазар", коментира Джейсън Кинт, изпълнителен директор в Digital Content Next –
търговска група, която представлява дигитални издания като Business Insider, Washington Post и News Corp. "Никой не може да събира данни в мащабите, в които го правят те", добавя още той.
Facebook отбеляза силни резултати за третото тримесечие, но акциите на компанията се сринаха със 7% заради предупреждението на ръководството на социалната мрежа, че ръстът на приходите ще се забави, съобщава Wall Street Journal. Компанията, изглежда, ще успее да достигне целта си от 27 млрд. долара приходи за годината, след като за третото тримесечие отчете 7 млрд. долара – с 56% по-високи, отколкото преди година. Печалбата за периода е 2.38 млрд. долара и се дължи основно на сериозната доминация на Facebook в сектора с мобилни реклами. Според данните на Standard & Poor's Capital IQ растежът на приходите на компанията е двоен спрямо която и да било друга компания в САЩ с годишни приходи от над 20 млрд. долара. Изключение правят само компаниите, които разширяват бизнеса си чрез придобивания.Изглежда обаче, Facebook няма да може да поддържа темпото още дълго. От средата на следващата година мрежата ще спре да показва на потребителите толкова много реклами, каквато беше практиката през последните две години, за да увеличи максимално приходите. Именно заради това някои инвеститори са притеснени. Според финансовия директор на компанията Дейв Уенър "растежът ще спадне в рамките на разумното". Пред анализатори той допълни още, че очакванията вече са за "много по-малка част от приходите, които да идват от реклама в бъдеще". Facebook ще промени цялостно стратегията си и ще търси растеж чрез нови потребители и увеличаване на времето, което те прекарват в мрежата.


description: Неформални събития в софийски заведения представят най-новите научни открития на разбираем език

title: Велики клубни открития

maintext:
Илюстрация Ratio форум
Увеличаване Ratio форум
Смаляванеа>
Sceptics in the pub – са събития, които събират в неформална обстановка – клуб, бар или пъб, които промотират рационалното и критично мислене. Започват още през 90-те в Англия и вече ги има по цял свят, а от пет години и в България. Идеята идва от австралийския философ Скот Кемпбъл.
защо хората са направени от звезди
; з
ащо жените разбират повече от бира
; вредни ли са ГМО храните; как се управа компютър само с поглед – това са само част от темите, които
Sceptics in the pub разискват пред публика вече
пет години в избрани софийски клубове. "Българите са жадни за истинска наука, а не псевдо такава", казва Любомир Бабуров – един от организаторите на събитията, чиято цел е
като
осигурява
т
Илюстрация Ratio форум
Увеличаване Ratio форум
Смаляванеа>
Самият той е запален по физика и астрономия – "но аз никога не бих могъл да се занимавам професионално с наука, особено в България, затова реших, че можем да организираме интересни научни събития, за да си отговорим на въпросите, които ни вълнуват, и така създадохме
Ratio – платформа за организиране на научнопопулярни събития.
Илюстрация Sceptics in the pub в "Строежа"
Увеличаване Sceptics in the pub в "Строежа"
Смаляванеа>
До този момент такива събития липсват – Британският съвет организира Фестивал на науката, но той е ориентиран по-скоро към ученици. Другата алтернатива са публичните лекции, които изнасят учени от различни области в залите на университетите – "доскоро нямаха никаква реклама, а и никой не иска в такава формална обстановка да прекара вечерта си". Затова в клубовете "Строежа" и "Терминал 1" не може да се влезе, когато има събитие
"Бях на такива презентации на скептици в Лондон и беше изключително интересно." На българския им еквивалент идват всякакви хора – на различни възрасти и от всевъзможни професии.
Любомир Бабуров е управител на онлайн магазин, останалите от екипа на Ratio са: Василена Вълчанова – маркетинг експерт, Христо Блажев– от книгоиздаването, и Благой Иванов, който е студент в Германия. Срещите
Sceptics in the pub
се организират всеки месец и са с безплатен вход, а два пъти в годината
Ratio
организират голям форум, на който канят учени от различни страни – "но за това се изисква финансиране, понякога успяваме да намерим спонсори, понякога не – на първото ни събитие с такъв мащаб дойдоха много интересни учени от Великобритания". Тогава п
изнася лекция на тема
психологията на паранормалните явления и механизмите, които карат съзнанието ни да се заблуждава и да бъде лесно манипулирано. Примерите
му
т
ясновидци и медиуми, откриване на лица в ежедневни предмети
. Професор Френч
з
р
мална психология" в Департамента по психология към Goldsmiths, University of London. Той е сътрудник на Британското дружество на психолозите и на Комитета за скептични изследвания
и автор на "
". През същата година идва и д
-р Сара Сантош
-
, тя говори за забавната геометрия. През 2014 г. на форума на
Ratio
говори
.
Автор е на една от най-успешните книги за популярна еволюция – Why Evolution is True
.
На един от форумите в последния момент се отказа голям спонсор, на който разчитахме, и ние трябваше да покрием с кредитните си карти сумата 7000 лв., затова вече сме по-внимателни при организирането на мащабни събития", казва Любомир. "Все пак всичко това го правим с некомерсиална цел и доброволно, за да покажем
, но нямаме възможност сами да финансираме лекциите
има качени деветнайсет
Според Любомир интересът към науката в световен план се дължи на интересните нови космически проекти през последните години: "
имат по-голям бюджет и изглежда все едно отново има състезание за превземане на Космоса – всеки ден имат новини. А и те са научиха да представят новостите по "по-секси" начин - роувърът на Марс има туитър профил и инстаграм, и по този начин от космическата агенция правят науката по-популярна и ангажират много хора."
Следващото им събитие е на 6 декември – докторантът по микробиология
Какво ни кара да пазаруваме онлайн или да инвестираме на борсата;да популяризират принципите на научното мислене,достъп до атрактивни лектори, които умеят да представят идеите си по разбираем начин пред ненаучна аудитория.Sceptics in the pub.Никола Апостолов (36 г.), който е търговски директор е редовен почти на всички събития - "най-много ми харесва, че обстановката е неформална, темите са ми интересни, а учените, които ги представят говорят на достъпен език."роф. Кристофър Френчвключваавежда отдел за изследвания "АноЗащо статуите плачат: най-доброто от списание The Skepticдиректор и основател на Maths Busking, където тренира млади артисти да използват науката и математическите проблеми като вид забавление за хората на улицата. По този начин нейните ученици привличат вниманието на повече хора към математиката като забавна наукад-р Джери Койн – еволюционен биолог, който работи в Университета в Чикаго и активно коментира въпросите на еволюционната генетикакрасотата и вдъхновението, които науката създава в света около нас. На страницата им www.ratio.bg видеа на лекции и дискусионни панели. Най-новият им проект е да направят обединен календар с всички научни събития, а не само организираните от тях – "помагаме на учените да си направят фейсбук събития и да достигнат до повече хора".NASAЙордан Стефанов ще говори за ДНК и секвениране на геноми. Мястото е клуб "Строежа", а входът е свободен.


description: Държавата има нужда от тях повече след отпадането на санкциите

title: Западните петролни компании не бързат с инвестициите в Иран

maintext:
Южен Парс може да остане без западни инвеститори още дълго време
© Morteza Nikoubazl
Техеран си е поставил за цел през следващите пет години да привлече инвестиции от 200 млрд. долара в петролния и газовия сектор.
Западните петролни компании за петрол изглежда не бързат с подновяването на бизнес връзките с Иран. В момента там се работи по поредното разширение на най-голямото газово находище в света Южен Парс.
На собствени сили
Работата по секция №19 в него е интересна поради една конкретна причина – там са заети ирански компании, а не западни. "Тази секция показва, че иранците най-накрая са се научили как да вършат работата си", коментира млад инженер пред Financial Times. Според него обаче страната все още има сериозна нужда от западната технология и знание.
Френската Total и норвежката Statoil помагат за развитието на Южен Парс в края на 90-те години на миналия век и началото на този, но двете компании, заедно с Shell и испанската Repsol напуснаха страната в края на миналото десетилетие заради условия, поставени от държавата. Промяната в отношенията започна през януари, когато Европейският съюз и САЩ отмениха санкциите срещу Иран, след като постигнаха споразумение със страната за развитието на ядрената й програма.
Иран е втората държава в света по газови залежи и четвъртата в света по петролни, според Администрацията за енергийна информация в САЩ. Страната си е поставила за цел през следващите пет години да привлече инвестиции от 200 млрд. долара, за да може да съживи производството в сектора. Експлоатацията на залежите, които направиха Катар най-големият износител на газ в света, постави Иран в неблагоприятно положение, след като няколко години производството беше почти спряно заради санкциите.
Total спря активната си деност в Иран през 2010 г., докато Statoil напусна страната година по-късно. От тогава секция 19 се разработва от две ирански компании, които нямат достатъчно
капацитет и технологии, за да използват напълно природните ресурси на Южен Парс. Както споделят инженерите, работещи по проекта, те имат нужда от западните компании и техния опит. Европейските компании са най-големият шанс на Иран за завръщане на инвестициите, след като САЩ продължава да налага определени рестрикции на Иран. Въпреки това, те не желаят да се върнат бързо в страната и нямат дори причина да го правят, след като според директорите на европейските компании те имат много други възможности за инвестиции освен в несигурната засега Иран.


description: Ден преди изборите повечето медии твърдяха, че Клинтън има огромни шансове

title: Защо прогнозите за президентските избори в САЩ бяха толкова далече от истината

maintext:
Завишените очаквания за резултата на Хилъри Клинтън вероятно увеличи разочарованието на избирателите й.
© Jason Reed
Прогнозите в предизборния ден
И все пак поне една прогноза уцели в десетката - на Университета в Южна Калифорния и вестник LA Times. Според нея Тръмп печелеше над бившия държавен секретар на САЩ с 3 процентни пункта. И все пак поне една прогноза уцели в десетката - на Университета в Южна Калифорния и вестник LA Times. Според нея Тръмп печелеше над бившия държавен секретар на САЩ с 3 процентни пункта.
Целият свят беше вперил очи в президентската кампания в САЩ. Скандали, компромати, записи и обиди - това са част от символите на предизборната битка. В последния момент обаче проучванията допуснаха груба грешка. На 7 ноември, в предизборния ден, много от водещите медии продължаваха да твърдят, че везните са силно наклонени в полза на кандидата на демократическата партия Хилъри Клинтън.В сряда вече е ясно, че тези прогнози са били грешни. Според много от тях Клинтън трябваше да има пет пункта преднина в Уисконсин например, но това е един от щатите, в който тя загуби от републиканския кандидат за президент Доналд Тръмп.Резултатите на подобни проучвания се образуват от комбинация на две променливи - демографския състав на електората и как се очаква да гласуват въпросните социални групи. Някои от тях обаче, като младите латиноамерикански мъже, отговарят на запитвания доста по-рядко от възрастните бели жени, отбелязва британското списание Economist. Впоследствие проучванията се правят, като отговорите, които получават, се претеглят, за да съответстват на техните представи за това как изглежда електоратът.Статистическите грешки обичайно произлизат или от избиране на не съвсем представителна извадка от всяка от общностите или от неправилно предвиждане на избирателната активност в тях. Ситуацията малко напомня на дните преди референдума във Великобритания за оставане във или напускане на ЕС - тогава Европа се събуди изненадана от избора на гражданите въпреки прогнозите, че все пак ще изберат да останат.Друг (и далеч по-интересен) значим фактор за разминаванията между очаквания и реалност може да бъде наречен феноменът "срамежливият Тръмп". Някои от участвалите в анкетите са скрили факта, че ще гласуват за Тръмп, тъй като са се притеснявали да го признаят избора си. Все по-агресивният подход към потенциалните избиратели на републиканския кандидат вероятно са ги провокирали да прикрият истинските намерения.New York Times бяха сред тези, които прогнозираха 85% шанс за Клинтън на 7 ноември. CNN пък обявиха, че Пенсилвания ще гласува също за нея. В крайна сметка резултата й там беше по-нисък от на Тръмп.В деня преди изборите дори една от най-големите компании за пазарни проучвания, Ipsos, излезе с прогноза, че "Клинтън има 90% шанс да спечели президентския пост". Те обясниха, че Клинтън води Тръмп с пет пункта. В крайна сметка обаче след изборния ден на 8 ноември става ясно, че прогнозата е била далеч от истината.


description: Парите са по "Региони в растеж", но много от позициите се обжалват

title: АПИ избра изпълнителите на седем пътни ремонта за 68 млн. лв.

maintext:
© НАДЕЖДА ЧИПЕВА
19.2 млн. лв. най-скъпата отсечка между Пловдив и Асеновград, която ще се ремонтира от "Иса 2000".
Първият голям търг за пътни ремонти по оперативна програма "Региони в растеж" 2014 - 2020 г. предизвика сериозен интерес и вече има няколко определени изпълнителя по различни позиции. Общо отсечките за рехабилитацията на над 240 км второкласни и третокласни пътища в търга са 15. Общата стойност на цялата поръчка е 150 млн. лв., като избраните изпълнители са за близо половината сума. До фаза отваряне на ценови оферти бяха допуснати 35 от общо 74 подадени оферти на фирми и обединения.По седем от общо петднадесет позиции са определени изпълнители, като по повечето задания бяха останали само по един участник на етап отваряне на ценови оферти. "Инжстройинженеринг", чийто собственик е варненското дружество "Стили роуд", ще изпълнява строителството на отсечките Добрич - Кардам и Гроздьово - Провадия на обща стойност около 17.5 млн. лв.За втората отсечка е победило обединение "Пътища" (с участници БАРС, "Пътища и мостове", "Пътно строителство", "Пътстроймонтаж" и "Команс" 2000) с максимален брой точки за техническото предложение, въпреки че са предложили по-висока цена.Съвсем очаквано, тъй като бяха останали единствени в надпреварата за позициите, обединението "Пътища Северозапад 2016" с участници "Галчев" и "Фармвил" ще строи пътя Враца - пещера "Леденика", а "Иса 2000" - най-скъпата отсечка за 19.2 млн.лв. между Пловдив и Асеновград. Въпреки високата си цена пътят привлече само два кандидата в началото, Причината най-вероятно е лошото състояние на отсечката, която не е ремонтирана основно от над 20 години, както и сложността на проекта, който предвижда разширяване на пътя."Пътперфект Т" е победил "Автомагистрали - Черно море" за ремонта на пътя между Кубрат и Тутракан, който ще струва около 4 млн. лв. "Пътперфект Т" е силистренска фирма, собственост на "Пътинженерингстрой Т", която пък участва самостоятелно в надпреварата за ремонта на пътя Търговище - Разград на стойност около 12 млн. лв.Консорциум "ПХ - Добрич", в който участват "Пътстрой Бургас" и "Хидрострой" (която купи преди време свързваната с депутата от ДПС Делян Пеевски "Водстрой 98"), ще строи пътя между Варна и Добрич с дължина 15.5 км, на стойност 7.11 млн."Пътстрой Габрово" е дал по-ниска цена от консорциум "Шипка" и ще строи отсечката между Драгановци и Габрово за близо 9 млн. лв. Консорциум "Шипка" обжалва решението на Агенция "Пътна инфраструктура".Предстои определянето на изпълнителите по още осем позиции, в които на етапа с отварянето на ценовите оферти имаше по-голяма конкуренция.Критерият за оценка на офертите беше "Икономически най-изгодна оферта". Показателите за избор на изпълнител по различните позиции са еднакви: предложената цена е с тежест 40%, показателят "Вътрешен баланс на единичните цени" - 35%, и техническото предложение е с тежест 25%.Въпреки че някои от позициите вече са възложени, едва ли изпълнението им ще започне твърде скоро, тъй като почти всички отстранени участници са обжалвали решението пред КЗК. Според регистъра на комисията това са направили над десет кандидата по различни позиции.Най-обжалвана е позицията за пътя между Враца и "Леденика". От осем първоначални кандидата на етапа с отваряне на ценови оферти е останал само един. Затова и някои от отпадналите участници - сдружение "Леденика 2016", сдружение "ПИМ АС" ДЗЗД, обединение "Пътища 2016 - I Етап" и "Каро трейдинг", са подали жалби в КЗК."Трейс груп холд" също обжалват отстранението си по четири от общо седем позиции, за които са подали оферти. Причините за отстраняванията са различни, но най-вече свързани с пропуски или неточности в техническите предложения.


description: Търсенето на енергия от ВЕИ може да се повиши пет пъти през следващите 20 години, сочи доклад на Wood Mackenzie

title: Петролните компании не инвестират достатъчно в зелена енергия

maintext:
Данните, които получават петролните компании, се различават значително
© Essam Al Sudani
Според доклада на агенцията петролните компании ще трябва да преживеят голяма промяна. Много от компаниите са силни при говореното за диверсифициране на източниците и насочване към възобновяема енергия.
Авторите на доклада обаче им препоръчват да диверсифицират и инвестициите си. Маконъл отбелязва, че френската Total е сред компаниите за пример - тя е инвестирала 2.5 млрд. долара в соларни компании и такива за производство на батерии. Друга компания за пример е Statoil от Норвегия, която се е насочила към енергията от вятър.
И двете компании са сред общо десетте петролни и газови концерна, които през този месец стигнаха до споразумението да инвестират 1 млрд. долара
в технологии за чиста енергия през следващите десет години. Сред останалите компании в инициативата са Royal Dutch Shell, BP и Saudi Aramco. Общите действия на компаниите се разглеждат като знак, че индустрията предприема все по-сериозни действия в контекста на промените в климата. Въпреки това впечатление прави отстъствието на ExxonMobil и Chevron, две от най-големите американски компании в сектора.
Маконъл отбелязва, че европейските компании инвестират повече от американските в сферата на чистата енергия. Въпреки това общите инвестиции от европейските петролни компании са сравнително малко спрямо общата сума, вложени във възобновяеми енергийни източници. За миналата година според данни на Bloomberg New Energy Finance са били инвестирани почти 350 млрд. долара. Докладът на Mackenzie
най-вероятно ще бъде използван в течащите в момента дебати относно заплахата, която е надвиснала върху петролните компании от конкуренцията на компаниите от ВЕИ индестрията.
Според организацията на държавите, производителки на петрол ОПЕК, и доклад на Международната енергийна агенция (МАЕ) търсенето на петрол ще продължи да се повишава поне до 2040 г. Това е в разрез с очакванията на Mackenzie. Въпреки това, както ОПЕК, така и МАЕ смятат, че е възможно търсенето да започне да спада през следващите 15 години, ако страните започнат да предприемат по-агресивни мерки, насочени срещу промените в климата.
Петролните компании рискуват да изостанат в прехода към нисковъглеродна енергия. Това показват последните анализи на консултанските компании в сектора, според които големите в сектора не инвестират достатъчно в зелена енергия, съобщава Financial Times. Според доклада, изготвен от консултантската агенция Wood Mackenzie, ръстът в търсенето на петрол ще спада с 0.5% през следващите 20 години. В същото време търсенето на енергия от възобновяеми източници (ВЕИ) може да се покачи пет пъти за същия период. Подобни предупреждения за петролната индустрия се чуват от много време, но в случая те най-вероятно ще получат повече внимание, защото идват от една от най-реномираните консултантски компании в сектора.Пол Маконъл, директор по глобалните тенденции в Wood Mackenzie, коментира, че големият въпрос за петролните компании е как ще отговорят на все по-голямото търсене на чиста енергия. Това е и голямата стратегическа дилема пред петролната индустрия. "Това е екзистенциален въпрос за петролната индустрия - какво се случва с производителите на хидровъглероди в свят, в който се търси нисковъглеродна енергия", коментира той.


description: Банките са отпуснали и предоговорили с 15.5% повече кредити към компаниите през 10-те месеца на годината. Общата сума на новоотпуснатите и...

title: Банките са договорили с 15.5% повече кредити с компаниите

maintext:
© Надежда Чипева
Банките са отпуснали и предоговорили с 15.5% повече кредити към компаниите през 10-те месеца на годината. Общата сума на новоотпуснатите и предоговорени бизнес заеми за периода е малко над 12 млрд. лв., показва лихвената статистика на БНБ.Оживлението се дължи както на по-ниските лихви, така и на успешно приключилите стрес тестове на банковата система, проведени от централната банка, които дадоха увереност на местните банки да финансират повече.Данните от лихвената статистика включват както новоотпуснати, така и предоговорени стари кредити. Общата сума с натрупване само на новите и кредитите по салда за бизнеса е около 31 млрд. лв. и се увеличава незабележимо с 0.03%. Сред причините за по-бавното нарастване на общата сума на кредитирането за бизнеса е, че "България е наводнена" от европейски грантове или финансиране на преференциални условия от европейски финансови механизми, които фирмите предпочитат, дори и лихвите по традиционния банков кредит да са рекордно ниски. Това коментира миналата седмица по време на форума "Банките и бизнесът" изпълнителният директор на Прокредит банк Рени Пейчева.Що се отнася до новоотпуснатите бизнес заеми, най-много се увеличават тези, отпуснати в американски долари – със 73% на годишна база, но трябва да се има предвид, че техният дял в общата сума е едва 3%. Заемите, отпуснати в левове, нарастват с 23%, а в евро – с 6%.През октомври лихвите на бизнес заемите, макар и с малко, се повишават за всички категории освен при кредитите на стойност до 1 млн. евро, които са били деноминирани в единната валута. Лихвите обаче остават под 5% освен за големите заеми в евро. При тях традиционно цената на кредита силно се изменя месец за месец поради по-малкия брой сделки. Така например, докато през август лихвата при този сегмент заеми беше 4.16%, то през октомври вече е 6.76%.Повишение на сумата на новоотпуснатите и предоговорени заеми има и при кредитните продукти за граждани. Очаквано най-голямо то е при жилищните заеми в левове, които се увеличават с 30% на годишна база до 1.5 млрд. лв. за първите 10 месеца от годината. Лихвата по ипотечните заеми продължава да се понижава, което става за 8-и месец поред и вече е 4.62%. Източници на "Капитал" обаче коментират, че все по-често се сключват ипотеки и при нива под 4%, особено що се касае за платежоспособни клиенти с добра кредитна история.Потребителските заеми са единствените, които твърдо вървят срещу общата тенденция на понижаващи се лихви. Вече 4 месеца поред лихвата по тях се повишава и така от 9.5% през към края на юни сега тя вече е 10.3% към края на октомври. Това не отказва потребителите да търсят кредитиране, като новоотпуснатите заеми от началото на годината надхвърлят 2.7 млрд. лв., което е с 13% повече в сравнение със същия период на 2015 г.При депозитите няма изненади. Средната цена, която банките са плащали през октомври за новооткрити депозити, е 0.7%. На пазара все още се намират предложения за 2.5% за 2-годишни депозити, но най-големите банки отдавна не плащат повече от 0.1% на година. Ето защо се наблюдава постепенно прехвъррляне на депозити от такива с договорен матуритет към овърнайт влогове. Те са нараснали с 30% на годишна база и вече представляват 21% от общата сума на спестяванията на гражданите.


description: И още: Бежанците - начин на употреба; Бюджет 2017 - uриворазбран пазар; "Елит" върху гейзер от компромати

title: Мнения Daily - Ще им позволим ли да плячкосат и времето

maintext:
Въпросите за референдума са манипулативни и разчитат на объркването и политическото невежество на мнозинството от българските граждани.
© ГЕОРГИ КОЖУХАРОВ
Разминаващото се с фактите ксенофобско опълчение е най-големият политически риск през 2016.
Фотограф: Георги Кожухаров
- между групите бежанци има собствени междуособици по религиозни и етнически причини;
- гетоизацията е глупава политика и не може да доведе до намаляване на напреженията;
- сблъсъците между групи бежанци са породени от неизбежно разминаване на очаквания и реалност;
- резултатът от сблъсъците е около 100 пъти по-незначителен от телесните повреди, които едни български граждани са нанесли на други такива през 2015 г., ако се съди по статистиката на осъдените за нанасяне на такива повреди.
От текст на Михаил Дойчев в "Дневник"С референдум система не се сменя Още повече такъв, който носи чалгарски манталитет и издава чалгарско-мутренска наглост. Защото мнозинството български граждани са превърнати днес в "объркано стадо"(С.Липсет). Изследване на "АлфаРисърч" ясно показва това объркване – мнозинството от анкетираните искат да избират "политически личности" и заедно с това да се осигури по-широко политическото представителство - което едновременно е невъзможно!Мнозинството смята, че мажоритарният избор дава шанс за по-широко представителство на гражданите (ще се състезават повече личности), но едновременно с това осъзнава и точно обратното: че това всъщност ограничава представителството на избирателите. Мнозинството е за намаляване на държавните субсидии за политическите партии и същевременно е съгласно с тезата, че партиите трябва да получават по-висока субсидия, за да не изпаднат в зависимост от интересите на благодетелите си.Това парадоксално объркване произтича както от състоянието на масовото съзнание, така и от несъстоятелното поставяне на въпросите на този "общонароден" референдум. И понеже ни дават за пример Швейцария - представяте ли си как нашите "граждани" щяха да отговорят на зададения на швейцарците въпрос за "даване на базов основен доход на всеки гражданин на страната от над 2000 евро? Швейцарците с две трети го отхвърлиха, а у нас без съмнение над 90% биха гласували твърдо "За!".Така че господстващата у нас посткомунистическа олигархия иска с този референдум не да смени олигархичната система с демократична, а точно обратното –да смени все по-фасадната ни демокрация с все по-видим авторитарен олигархизъм. Хората са объркани, но и въпросите за референдума са манипулативни и разчитат именно на объркването и политическото невежество на мнозинството от българските граждани. Как ще смениш политическата система като се гласува мажоритарно за личности, ако ще и в пет тура?Преди 27 години на огромния митинг-концерт на СДС на Орлов мост времето беше наше, но в комунистическата олигархия бяха парите и всичко останало. Митинг-концерт на олигархията на същото място 27 години по-късно иска да покаже, че вече и времето е тяхно... Ще им позволим ли да плячкосат и времето?Бежанците - начин на употребаОт коментар на Красен Станчев в седмичния бюлетин на Института за пазарна икономикаБроят на бежанците се увеличавал, срещу нелегалните трябвало да се употребява огнестрелно оръжие ("като към нашественици"), те били скрити, но организирани терористи. Човек чува тези послания дори ако не се интересува от кандидатпрезидентската кампания.Всъщност бежанците намаляват. От 2013 г. до миналата година броят им нараства три пъти - от 7100 на 20 400 души. През 2016 г. потърсилите закрила спадат с 30%, а предоставянето на бежански и хуманитарен статут на практика спира - бежанският статут е ограничен над 12 пъти - до 400 души, а хуманитарният – около 2.5 пъти - до 362 души.От 2000 г. досега бежанците в България са около 11 хиляди. Никой не може да докаже, че тези хора са останали в страната. Но дори и да са останали, те са 0.2% от населението за 2015 г. За сравнение - същата година напусналите страната са 29 500 души.Най-вероятният реален брой останали в България бежанци е между 6 и 7 хиляди. Една трета от тях са деца. Интересно е някой да обясни как срещу деца се употребява огнестрелно оръжие и изобщо се предприемат някакви радикални мерки. Напрежението в някои места за настаняване показва, че:Иначе казано, основната заплаха може да дойде от неспособността службите по поддържане на ред и оценка на рисковете да си вършат работата. Ако списъчни 11 хиляди бежанци са разпръснати по селата, те не биха били изобщо забелязани. Бежанците са градски феномен. Събрани на едно място, винаги са изкушение за някой ксенофоб или популист да се яви с камера или да свика агитка, за да "документира" напрежението. В крайна сметка заплахата от ксенофоби и популисти е по-голяма от броя на бежанците, какъвто и да е той в момента.Ако се обърнем към икономиката на проблема - 60-има мъже не могат да изминат пеша 60-70 км към вътрешността на страната, без да бъдат водени от хора, които са в координация с органите на реда. Разходът за водачите вероятно е по около 100 евро на бежанец независимо от възрастта. За да посрещнат този и други разходи, бежанците тръгват с някакъв запас от средства.Правил съм подобно изследване за бежанците по време на Косовската криза от 1999 г. и се оказа, че самофинансирането на бежанците е около 70% от бюджетните разходи на страната домакин, ако в сметката се включат абсолютно всички разходи по веригата. По аналогия може да се предполага, че от 2013 г. досега бежанците са внесли в България поне 300 млн. лв.През 2015 г. 35 души са осъдени за трафик на хора, а притокът е над 20 000 души. Това показва, че ако са верни горните предположения, бизнесът с водачеството е за 2 млн. евро. Част от тази сума отива за смазване на системата.Очевидно е още, че проблемът не може да бъде решен нито с употреба на огнестрелно оръжие, нито има нужда от опълчение на будни ксенофоби, нито с въвеждане на задължителна военна повинност, нито с пропаганда на методи, употребявани от властите в Русия. Всъщност отстояването на такива "решения" е най-големият политически риск на България през 2016 г.Криворазбран пазарКоментар на Огнян Минчев, политолог, във фейсбукТова момче - министърът (на финансите Владислав Горанов – бел. ред.), е продукт на десетилетия монотонно утвърждаване, че само това, което може да се продаде веднага на пазара, има стойност. Другото - подробности. Кои са "подробностите"? Ценностите на образованието, здравеопазването, културата, националната идентичност, усилията и политиките за социална справедливост и интегритет - тези неща за Горанов очевидно имат смисъл само и единствено дотолкова, доколкото могат незабавно да бъдат маркетизирани.Но не могат... По две причини. Първо, защото нашият пазар, доколкото съществува, е доста примитивен, негъвкав, неспособен да инвестира в по-сложни дейности и приоритети. Пазарът в Скандинавия, Канада и другаде може да бъде ефективен инструмент в тези сфери - донякъде! Останалото са публични разходи и инвестиции, каквито Горанов не признава. Докато у нас върлува КОЙ - пазар в полза на общественото мнозинство не може да има.Второ, защото не всичко е пазар. Твърдението, че общественият интерес е пряко резултативна сума от частните интереси на пазара, е изцяло погрешно. Общественият интерес е феномен на публичните политики. Науката, културата, образованието, здравеопазването, социалното дело в решаваща степен са обект на публични политики, особено в общества, където пазарът е примитивен и хилав, неспособен да стигне до тях. Нямало пари! Тогава какво - няма да има култура, свяст, наука, здравна и социална помощ?Управлението на публичните финанси не е идентично на корпоративното, пазарното управление. Приоритетите на публичното финансиране не подлежат на пряка пазарна логика. Ако искаме да бъдем цивилизована страна.Върху гейзер от компроматиОт коментар на Христо Иванов, във фейсбукПътувахме по Околовръстното и шофьорът проговори като един шопски Енох: "Виждаш ли ги тези, баровските квартали? Нямат канализация. Всичкото е надупчено със септични ями като швейцарско сирене. Кипрят се върху изпражненията си. И един ден цялото това ще изригне и ще тръгне да се плъзга надолу върху собствените им л а".Пророците боравят с основните елементи на живота... Но нашият "елит" няма да загине в собствените си екскременти, или поне не буквално – това би било един прекалено естествен край. Това, което ще изригне под тях, са огромните многогодишни залежи от взаимни мръсни зависимости. Един ден те просто няма да могат да удържат повече огромното количество записи, досиета, незаконни СРС-та и пр. Периодично от някоя пукнатина в омертата става ясно, че се записват и следят едни други като луди. Използват новата технологична среда, но не са научили нищо за капаните й.Представям си, че кратерът ще бъде под хотел "Берлин", където, ако се вярва на "един приятел", е събрана една от най-големите колекции от обезпечения за вечна лоялност и взаимна полезност. Записи за това как висши държавни служители, конституционни и върховни съдии, прокурори, главни редактори, доктори на науките, рицари, авиомоделисти и всякакви други бонзи ипотекират своята съвест като ненужен атавизъм срещу прием в кръга на посветените.Та един ден бентът на това подземно море от дигитални екскременти ще се скъса. И ако е останал някакъв живот в тази страна, последвалият потоп ще го очисти и проясни.


description: Започна конкурс за лого на председателството на България на Съвета на ЕС, спря кулинарната телевизия "Фиеста", Snapchat ще конкурира Facebook в рекламите за инсталиране на мобилни приложения, а приходите на New York Times от печатна реклама се свиват през третото тримесечие

title: Седмичен бюлетин за маркетинг и реклама (8 ноември)

maintext:
На българския пазар
Започна конкурс за лого на председателството на България на Съвета на ЕС
Националният център за подготовка на Българското председателство обяви конкурс за лого на председателството ни през 2018 г. Крайният срок за кандидатстване е 30 декември, а един от критериите за избор е проектът "да символизира стремежите и целите както на България, така и на ЕС". В конкурса могат да се включат българи и чужденци, които са любители или професионалисти в областта на графичния дизайн и визуалната комуникация. Победителят ще бъде обявен през януари 2017 г. Авторът на избраното лого ще трябва да изработи т.нар. brand book, в който да покаже възможностите за използване на логото. Възнаграждението за знак, brand book и авторски права е в размер на 10 000 лв. В края на конкурса проектите на всички участници ще бъдат качени
на сайта на председателството на България на Съвета на ЕС.
Grayling е най-добра PR агенция според Eastern European Business Elite Award 2016
Комуникaционната мрежа Grayling беше обявена за най-добра агенция за бизнес комуникация по време на конкурса Eastern European Business Elite Award 2016. Наградите се организират от списание Corporate Vision и целят да отличат компании с динамични и иновативни бизнеси. Оценяването се случва след публично гласуване за всяка една от класираните компании и индивидуално проучване на бизнесите от страна на организаторите. Наградите на Eastern European Business Elite Award 2016 се провеждат за регион от 16 държави: Беларус, България, Хърватия, Чехия, Естония, Унгария, Латвия, Литва, Молдова, Полша, Румъния, Руска Федерация, Сърбия, Словакия, Словения, Украйна. Ян Симунек, изпълнителнителен директор на Grayling за Европа, коментира за медиите, че "Източна Европа e регионът на големите предизвикателства за международните PR агенции". Глобалната мрежа Grayling е част от британската комуникационна група Huntsworth plc.
Компанията за поръчка на такси "Максим" се ребрандира за първи път
Новото лого на компанията за поръчка на такси "Максим" има за цел да предизвика асоциация с пътните възли и кръстовища, а малките букви в името на компанията подчертават, че произлиза от съкращенията на думите maximum и taxi — максимален брой таксита, обясняват от "Максим". Актуализацията на логото е част от стратегията за позициониране на марката "Максим" като високотехнологично обслужване. По-рано компанията актуализира търговското си наименование, променяйки го от "услуги за поръчка на такси" на "служба за поръчка на такси". Освен в България, "Максим" оперира в Русия, Украйна, Казахстан и Грузия, където също ще бъде използвана визията на новото лого.
"Каменица" стартира деветото издание на кампанията "Алкохолът е лош шофьор"
Социално отговорната инициатива на "Каменица" има за цел да създаде положителна промяна в поведението на пътя. В основата на комуникацията й е отговорната консумация на алкохол, а посланието, под което протича кампанията гласи: "Петък вечер. Има само едно правило, което важи за всички – не карай пил!". Началото на инициативата беше поставено с официална прожекция на кратък клип, чието послание акцентира върху разумното поведение. "През всички тези 9 години, откакто стартирахме кампанията "Алкохолът е лош шофьор", се убедихме, че шофирането в нетрезво състояние е проблем, който може да засегне всеки, независимо от неговото образование, професия, социален статус. За да привлечем вниманието на всички тези хора, колкото и да са различни те, избрахме да говорим с езика на киното, защото всички ние обичаме филмите. Някои преживявания обаче трябва да останат на екрана, защото животът не е филм и всяка година стотици хора стават жертви на пътя. Тук идва и нашата роля на социално отговорна компания – да говорим по темата, да предупреждаваме, да призоваваме към повече разум и отговорно поведение", коментира за медиите Димо Димов, генерален директор на "Каменица".
Според проучване на изследоватеската компания Gemius, направено като част от активациите по време на инициативата на бирения производител, oколо 77% от българите категорично се обявяват срещу шофирането след употреба на алкохол, но останалата близо една трета (32%) са били зад волана след консумацията му. За почти половината от тях това се е случило през последния месец и основната причина, която изтъкват за това, е че по тяхна преценка алкохолът, който са изпили, е под допустимото количество.
Спря излъчването на кулинарната телевизия "Фиеста"
Телевизия "Фиеста" прекрати излъчването си от първи ноември. Съобщението вече е публикувано на сайта на медиашопа "Пиеро 97". "Фиеста" беше първият кулинарният канал в българския ефир, който започна излъчване през 2008 г по кабел и сателит. Причините за спирането на телевизията са финансови. Инвестицията в съдържание не успя да се покрие от рекламните постъпления. Данните на рейтинговата агенция ГАРБ от 2010г. до изминалите месеци на 2016 г. показват, че аудиторията на "Фиеста" е започнала сериозно да спада след появата в ефир на "24 Kitchen", канал от групата на FOX International. От години "Фиеста" повтаряше стари предавания и очевидно не инвестираше в ново програмно съдържание. През 2010 г TV7 сключи двегодишен договор с "Фиеста тв" за ексклузивна продажба на рекламното време на медията. В последствие тези функции пое bTV, като договорът влезе в сила от 2013г. Телевизията влизаше в основните пакети на всички кабелни и сателитни оператори. Директорът на "Фиеста", режисьорът Светослав Овчаров не беше открит за коментар.
Големите пет в рекламния бизнес прогнозират лек ръст на пазара през 2017г.
И петте най-големи комуникационни групи отчитат увеличение на приходите си. Добрите им финансови резултати за 2015 г. отразяват стабилната макрорамка и увеличаването на потреблението, което мотивира рекламодателите да инвестират повече. Тази година топ мениджърите предвиждат или да се запазят нивата от предходната, или ръст от 3-4%. Като медиа микс наблюдават покачването на дела на телевизионната реклама и уви, не толкова бързо развитие на интернет рекламата, на колкото индустрията се надява. Рекламните мениджъри са позитивни и за собствените си финансови резултати за 2016 г., като предвиждат да растат чрез прибавяне на нови компании в портфолиото си, през излаз на чужди пазари и разширяване на броя на служителите си, за да могат да обслужват повече бизнес. Някои компании се оглеждат и за придобивания, за да компенсират малките обеми на пазара.
Дигитален бизнес
Snapchat се фокусира върху рекламите за инсталиране на мобилни приложения
От социалната платформа планират да предложат на специалисти използването на т.нар. API (application programming interface) през първата половина на следващата година. Snapchat лансира рекламния си API през юни тази година с ограничен набор от партньори. Възможността да купуват рекламно пространство за инсталиране на мобилни приложения през интерфейса прави управляването на кампании много по-лесно. В допълнение от социалната платформа предлагат на рекламодателите рекламни продукти, които могат да управляват самостоятелно без намесата на агенции подизпълнители.
Според проучване на Business Insider рекламите за инсталиране на приложения носят на компаниите близо 25% от приходите им от реклама. Точно поради тази причина онлайн платформите съсредоточават усилията си в подобряване на инструментите за организиране на този вид реклами и привличането на повече рекламодатели.
Повече
тук
Медиен бизнес
New York Times отчете спад в приходите си от печатна реклама през третото тримесечие
Фотограф: Brendan Mcdermid
Приходите от продажба на реклама в печатното издание на американската медия продължават да намаляват и през третото тримесечие на 2016 г. Отчетеният спад е от 19%, като за сравнение през предходното тримесечие спадът в приходите от реклама се е равнявал на 14%. За сметка на това приходите от дигитална реклама на New York Times, които са и основното перо на финансиране на медията, нарастват с 36%, достигайки 44 млн. долара от юли до септември тази година. За същия период онлайн изданието е прибавило нови 116 хил. абонати, което прави общия им брой 1.3 млн. дигитални потребители. В началото на октомври в опит да привлече нови рекламодатели, New York Times обяви, че планира да замени стандартизираните банери със собствен формат онлайн реклама за десктоп устройства на име Flex Frame. Той най-вероятно ще бъде позициониран в най-горната част на онлайн публикациите, ще бъде по-голям от стандартния банер и ще включва снимка, текст и линк.
Повече
тук
Рекламен бизнес
Инфографика: Младите потребители са лоялни към марките, които използват
Проучване на Buzz Marketing Group показва, че 95% от т. нар. millennials потребители (хората на възраст между 21 и 35 години) от различни култури са лоялни към марките, които използват и са склонни да споделят положителна информация за тях с приятели и в социалните мрежи. Близо 80% от младите хора смятат, че като консуматори могат да повлияят на големите марки, а 83% от тях пък биха искали компаниите да завяват твърда позиция "за" или "против" публично обсъждани въпроси. Основният източник за всекидневна информация на младото поколение продължава да бъде телевизията, следвана от Facebook, радио, приятели и пресата. Общо 68% от потребителите на възраст между 21 и 35 години притежават продукти на луксозни марки, като 79% от тях признават, че е основно заради по-високото им качество.
Пълната инфографика може да видите
тук
Ако искате да получавате информация за най-важното от сектора на маркетинга, рекламата и PR-а, може да се абонирате за седмичния ни е-бюлетин тук Повече тук Повече по темата, както и интервюта с управляващите директори на най-големите групи може да видите тук Snapchat иска да конкурира Facebook в една от най-големите категории за мобилна реклама: рекламите за инсталиране на приложения.*Информация за корпоративни новини, кампании, предстоящи събития и свободни позиции в областта на PR, маркетинг и реклама можете да изпращате на редакционния ни e-mail: media@capital.bg


description: Предизвикателствата при мажоритарната избирателна система

title: Манипулацията с едномандатните райони

maintext:
Илюстрация Тънкостите на мажоритарната система, неизвестни за неспециалистите по изборни технологии, тепърва ще бъдат предмет на дебати и спорове - когато групата около Мая Манолова и Слави Трифонов предостави обещаната нова електорална карта с границите и номерацията на изборните райони. Предвижда се сегашните 31 многомандатни района да се раздробят до 231 едномандатни (плюс 9 за гласуващите в чужбина), а експертите са единодушни, че със самото разчертаване на границите на тези райони може в немалка степен да се предопредели изходът от изборите.
Увеличаване Тънкостите на мажоритарната система, неизвестни за неспециалистите по изборни технологии, тепърва ще бъдат предмет на дебати и спорове - когато групата около Мая Манолова и Слави Трифонов предостави обещаната нова електорална карта с границите и номерацията на изборните райони. Предвижда се сегашните 31 многомандатни района да се раздробят до 231 едномандатни (плюс 9 за гласуващите в чужбина), а експертите са единодушни, че със самото разчертаване на границите на тези райони може в немалка степен да се предопредели изходът от изборите.
Автор: Капитал Смаляванеа>
Даниел Смилов политолог, преподавател по политически науки
gerrymandering -
safe
3. В САЩ и до днес двете основни партии
така моделират районите, че никой друг не е в състояние да спечели (
). Така те си създават
максимален брой "безопасни райони" (
)
. Затова, веднъж избрани, повечето от конгресмените остават почти доживот на работното си място. За периода от 1974 г. до 2002 г. например от 453 места в долната камара на Конгреса средно хората на 375 от тях са били винаги преизбирани. Този проблем е много труден за разрешаване юридически и Върховният съд не е успял да наложи ясни стандарти;
stacking (
Мажоритарните избори зависят от географията на едномандатните райони и броя на избирателите в тях. В САЩ, където системата е такава, проблемите са обобщени под иметоманипулация на границите на избирателния район с цел една партия да получи по-голямо представителство за сметка на друга.1.Например, ако в селските има по-малко избиратели, отколкото в градските, партиите, които печелят в селските, ще са по-добре представени и ще имат повече депутатски места със същия брой гласове.След поредица от дела в САЩ Върховният съд въвежда принципа "един човек - един глас". Впоследствие съдилищата обявяват за незаконен изборен район, който се отклонява с 1-2% от математическото равенство на федерално ниво и с повече от +/–5% на щатско ниво (формулата за изчисление е по-сложна и отклоненията са само приблизителни).Тъй като абсолютно математическо равенство на районите е невъзможно, законодателството трябва да определя допустимото отклонение. Колкото е по-голямо то, толкова повече възможност за манипулации има;2. Партиите се стремят да се сдобият с максимален брой едномандатни райони, в които техните избиратели са около 60% от всички. Тези райони се считат за safe – безопасни или гарантирани. Ако вие чертаете районите, задачата е да направите максимален бройрайони за вашата партия, ав райони, в които нейните избиратели са 90 - 100% от всички.По този начин опозицията ще спечели минимален брой места в парламента, а вашата партия – максимален. Пакетирането (packing) е стандартна манипулация, която намалява представителството на групи или партии, като концентрира избирателите им само в районите, където те са огромното мнозинство;заедноbipartisan gerrymandering4. Освен да бъде "пакетирана", опозицията може да се отслаби и чрез разделяне на гласоподавателите й така, че в повечето райони да са малцинствоПредставете си, че партия (управляващата) има 55% подкрепа, а другата 45%.Ако всички райони са направени така, че избирателите да са 55% за управляващите и 45% за опозицията, тогава опозицията ще вземе точно 0 места или близко до тази цифра. При тази практика много от тези райони имат изключително странна форма, очертана от границите им;5. И накрая –. Като "смесите" в един район силно мотивирано да гласува малцинство и мнозинство от маргинализирани и необразовани избиратели, които по принцип не гласуват, малцинството всъщност печели.Тази практика обръща внимание, че е важен не само броят на избирателите, но и мотивацията им да гласуват. При достатъчно данни един електорален инженер лесно може да конструира най-печелившата комбинация.Всички тези неща ще ни се случват при мажоритарна система. За да се справи с тези предизвикателства, държавата трябва да има или безпристрастна изборна администрация (Великобритания), или независима съдебна система (САЩ), а най-добре и двете.Без тях изкушението ще е твърде голямо за управляващата партия така да си начертае районите, че да спечели служебна победа в тях. Като прибавим и неяснотите в избирателните списъци, които ще направят невъзможно равномерното разпределение на гласоподавателите, въпросът е - защо ще си причиняваме всичко това?


description: Предимно български фирми участват в търга

title: Седем кандидата искат да строят обхода на Ахелой за 26 млн. лв.

maintext: Общо седем кандидата са подали оферти за строителството на обхода на Ахелой с дължина 4.5 км и с прогнозна стойност 26 млн. лв. без ДДС, като шест от тях са български фирми. "Трейс груп холд", "Автомагистрали Черно море" и "Хидрострой", която неотдавна купи свързваната с Делян Пеевски "Водстрой 98", са участвали самостоятелно в търга. В консорциуми са "ПСТ груп" (свързвана с ПИБ), "Пътстрой-92" (от групата на "Геотехмин" на Цоло Вутов) и "Пътища Пловдив" и "Агромах". Чуждото изключение е австрийската "Щрабаг", която ще разширява и друг участък в близост - пътя между Поморие и Ахелой срещу 16.47 млн. лв. без ДДС.Това е последния търг от поредица, които трябва да направят пътя от Бургас към Слънчев бряг по-широк и бърз."ПСТ груп" участва заедно с бургаската "Бургаспътстрой", която е свързана, защото е заложена в ПИБ, а основен собственик е кипърска офшорка, представлявана от Георгиус Георгиу (акционер в "Юлен", купувачите на фалиралите ОЦК и "Кремиковци" и т.н.). "ПСТ груп" вече е класирана на първо място с най-ниска цена в друг търг - за обхода на Поморие, където участва в обединение с "Понсстройинженеринг". До пролетта дялово участие в "ПСТ груп", която е под номер 7 в класацията на "Капитал" за най-големи обороти в строителството през 2015 г., в сектора се приписваше на депутата Делян Пеевски. През май от директорския борд на "ПСТ груп" излезе пътният експерт Цветан Цонев, сочен за близък до депутата от ДПС. В момента в борда на директорите на ПСТ е единствено бившият зам.-министър на транспорта Камен Кичев. От сектора смятат, че контролът на компанията отново е изцяло в ПИБ."Пътстрой-92", която е в групата на "Геотехмин" на Цоло Вутов, участва в "Обединение "Ахелой БПА 2016" заедно с "Брилянт Слънчев бряг" и "Алфа Адвайс", а "Агромах" и дъщерната й "Пътища Пловдив" са в обединение "АПП Ахелой".Единствен критерий за оценка е ценова оферта. Тя се изчислява на база предложена цена за изпълнение на договора в левове без ДДС и баланс на единичните цени за изпълнение на строител, като двата показателя са с равна тежест.Обходният път ще преминава по нов терен, като се отделя от съществуващото трасе на пътя Слънчев бряг – Бургас след кръгово кръстовище при Равда. Той ще обхожда гр. Ахелой от север и ще се включва отново в главния път малко след отбивката за гр. Каблешково. Ще бъдат изградени две самостоятелни платна, с по две ленти за движение във всяка посока. "С новото трасе ще се повиши безопасността, тъй като транзитният трафик ще бъде изведен извън град Ахелой, скоростта на движение и удобството при пътуване", твърдят от Агенция "Пътна инфраструктура".


description: Nikkei 225 нарасна с малко над процент, а рязкото поевтиняване на йената е една от причините за оптимизма на борсата. Евтината валута ще повлияе...

title: Японските акции с нов връх за годината

maintext:
Nikkei 225 нарасна с малко над процент, а рязкото поевтиняване на йената е една от причините за оптимизма на борсата. Евтината валута ще повлияе положително на износа и финансовите резултати на местните компании. Японската валута се е обезценила с близо 4% след изборите в САЩ. Подем има също и на корейския пазар, където основният индекс Kospi прекъсва серия от три понижения, покачвайки се с 0.82%. Китайският Shanghai Composite се понижава с 0.10%.
Информацията е актуална към 09.25ч.


description: Най-губещ се оказа японският Индекс Nikkei, докато в Европа спадът е под 2%

title: Пазарите реагираха с понижение на избора на Тръмп, но без паника

maintext: Борсите реагираха с понижения в деня на изборите и победата на Доналд Тръмп. Инвеститорите обаче не показват признаци на паника. Най-потърпевши бяха азиатските пазари, които реагираха на първите данни за победа на кандидата на републиканците в отделните щати. С началото на сесията в Европа обаче ситуацията се успокои, като спадът на основните индекси се ограничи до под 2%. В Япония Nikkei 225 се срина с 5,43% рано тази сутрин, след като победата на кандидата на републиканците в щата Флорида, Охайо, Северна Кариолина и Айова му осигури 244 гласа при нужни 270. Това изненада инвеститорите на всички пазари, като азиатските акции бяха първите пострадали. Корейският Kospi спадна с 2.42%, а Shanghai Composite изгуби 0.44%Investing.comАмериканските индекси затвориха с повишения, докато Клинтън беше начело. Фючърсите на S&P 500 обаче отразяват междинните резултати, като се понижават с 4.16%.Доларовият индекс изгуби цели 1.5%. Американската валута губи 1.93% срещу еврото до 1.1235 и процент срещу паунда до 1.2508. Йената поскъпва с близо 3%, след като инвеститорите се стекоха при японската валута. Швейцарският франк също поскъпна, добавяйки 1.69%. Мексиканското песо достига най-ниската точка спрямо долара в историята, губейки 11.50%, заради плановете на Тръмп да преразгледа търговската политика със страната.Над два процента е понижението на петрола, като WTI и Брент се котират съответно на 43.88 и 44.98 долара за барел, след което цените се успокоиха . Златото поскъпна с 3.36% до 1 316.05 долара за тройунция, като инвеститорите в акции търсят убежище. В последствие обаче цената се върна под 1300 долара, задържайки се около това ниво.Информацията е обновена в 11.00 часа.


description: Лагерът беше затворен без нужда, афганистанците вътре са недоволни от опасенията за депортация, а медиите и националистите се възползваха от ситуацията, за да нагнетяват напрежение

title: Защо се стигна до бунта на мигранти в Харманли?

maintext:
© Stringer
Повредени сгради и автомобили. Запалени гуми. Замеряне с камъни. Ранени хора. Информацията за нанесените щети от избухналите вчера безредици в бежанския лагер в Харманли е повече от тревожна.
Първоначалната причина за надигналото се недоволство сред чужденците, потърсили закрила, е наложената им забрана от Държавната агенция по бежанците (ДАБ) да напускат лагера. Тя беше определена като временна мярка, докато траят прегледите на медицински специалисти от цялата страна, които трябваше да установят има ли заразни заболявания сред настанените в центъра и съответно опасност от разпространението им сред местното население. Друга причина е афганистанската група, която е недоволна от ситуацията си и очаква депортация.
Зад протестите на мигрантите обаче вероятно има и причини, свързани с условията на живот в центъра, научи "Капитал". Притеснителното е, че макар привидно овладяна, създалата се криза ще има сериозен отпечатък върху обществения живот. Създалото се напрежение в Харманли има всички елементи на перфектната буря - притеснено местно население, което не вярва на институциите и бива насъсквано от националистически партии, недалновидни решения на властта като реакция на това явление, политически хаос и безвластие в държавата.
водно оръдие, халосни и гумени патрони от полицаите. По данни на МВР към тази сутрин около 400 души са били задържани и са им повдигнати досъдебни производства за хулигански действия и повреждане на имущество. Пострадали са 24 полицейски служители и неизвестен брой чужденци. Сред потрошеното имущество са току-що направените подобрения в материалната база на центъра.
Пред медиите главният секретар на МВР Георги Костов увери, че няма опасност за настанените семейства с малки деца в бежанския център.
"Карантина не сме налагали, защото няма нужда и няма опасност нещо да се разпространи. По-скоро мярката беше в отговор на страховете на населението и тя няма медицински характер."
Депортациите на афганистанци не са отговор на кризата в Харманли, а на вече договорено споразумение
В началото на октомври Европейската служба за външна дейност (EEAS) и представители на афганистанското правителство подписаха кратък десетстраничен документ, който освен всичко останало договаря началото на масови депортации на афганистанските мигранти, които не са получили бежански или хуманитарен статут в някоя от страните - членки на ЕС. Според договора афганистанските власти се задължават да приемат депортираните от ЕС афганистанци с отказ за статут. Екстрадициите ще се случват с обикновени и чартърни полети от европейски летища, а чартърите ще бъдат организирани от граничната агенция на ЕС Фронтекс. Ще бъде разгледана дори възможността за създаването на специален терминал на летището в Кабул, който да приема полетите с хора, неполучили статут в Европа. През 2015 г. това са били близо 80 хил. души - малко по-малко от половината от 214-те хил. афганистанци, пристигнали в Европа през същата година.
Потрошено имущество.Недоволството на мигрантите започна около обяд в четвъртък с хвърляне на камъни срещу служителите на центъра и срещу полицаи и със запалване на контейнер за смет. То обаче бързо беше овладяно от жандармерията без употреба на сила и без пострадали, а директорката на ДАБ Петя Първанова пристигна от София, за да проведе преговори с протестиращите чужденци.Бунтът на хора от лагера обаче се разпали повторно към осем вечерта, като този път се стигна до употреба наПо думите на Лидия Стайкова, която е доброволец в лагера, полицията е нахлула в помещенията и е била и хора, които не са участвали в размириците. Те са й изпратили снимки на раните, които са им били нанесени. След неколкократни опити да се свърже с спешния номер 112 и да поиска медицинска помощ за обитателите на бежанския център снощи, линейка е била изпратена до входа на лагера. Бежанците обаче са се страхували да излязат или не са били в състояние да го направят, заради нанесените им травми. В крайна сметка линейката е отишла пред жилищните сгради и е прегледала някои от ранените.Дори премиерът в оставка Бойко Борисов тръгна към Харманли по спешност късно вечерта, а на сутринта коментира пред медиите, че ще започне процедура по екстрадиция на участвалите в бунта, а достогава те ще бъдат преместени в лагери от затворен тип. (виж повече за депортациите в карето)В момента в лагера в Харманли е спокойно, увериха от МВР. Според служителите на центъра недоволството е било организирано от голяма група афганистански граждани и в него не са се включили хора от Сирия и Ирак, които са останали в помещенията си по време на размириците. Към момента в лагера са настанени 3070 души, като от тях 1580 са от Афганистан.Първо, заради лъжа. Националисти и безотговорни медии раздухаха истерия с несъществуваща масова зараза в центъра в Харманли. "Вдъхновени" от местната организация на ВМРО, гражданите на Харманли излязоха на протест миналия уикенд срещу "заразите", разпространявани от бежанците и настояваха мигрантите да бъдат изолирани в лагера и да не бъдат допускани свободно в града. Самият зам.-председател на партията и евродепутат Ангел Джамбазки лично присъства на митинга и държа реч под веещи се български знамена.Въпреки уверенията на председателя на ДАБ Петя Първанова, на директора на центъра Димитър Захариев, на кметицата на Харманли Мария Киркова и на специалисти от Военно-медицинска академия, че няма опасност от разпространение на масова зараза или "екзотични" болести, хората просто отказаха да повярват на институциите. Прегледите на лекарите от ВМА , извършени миналия уикенд, откриха заболели 128 бежанци, предимно от кожни заболявания, причинени от лоша хигиена, като пиодермия и скабиес (краста), но това са болести, които не се предават от улицата, а при много тесен контакт с болните.Така се стигна и до решението на Държавната агенция на бежанците (ДАБ) по препоръка на Министерство на здравеопазването да ограничи временно правото на чужденците да напускат лагера. За мярката нямаше медицинска причина и тя беше въведена изцяло да отговори на обществените очаквания. Това обясни пред "Дневник" и националният здравен инспектор д-р Ангел Кунчев:Така 3000 души, настанени в лагера, се оказаха принудително лишени от свобода без реална причина. Допълнително напрежение е предизвикал фактът, че на мигрантите е било обяснено, че лагерът е поставен под карантина в началото на седмицата, но лекари ще бъдат изпратени чак идния понеделник, обясни доброволката Лидия Стайкова. "ОТ ДАБ и МВР обявиха, че разследващите органи ще установят кои са били провокаторите на вчерашния инцидент. Ако обаче имаме истинско правораздаване, те трябва да ги потърсят сред т.нар. "патриотични" партии и организации, които са истинските причинители и които отново си позволиха да говорят от името на цялото население на Харманли", посочиха от Българския хелзински комитет.Второ, голяма група афганистанци, намиращи се в лагера, са в основата на бунта. Те са отделени от иракчаните и сирийците и имат повече причини да са недоволни: първо, защото нямат изгледи да заминат към Западна Европа и второ, защото имат опасения, че най-вероятно ще бъдат екстрадирани (виж карето).Въпреки привидното успокояване на ситуацията в Харманли след потушаването на бунта от жандармерията, напрежението в града остава. Пред центъра още вчера се появиха групи мъже с български знамена, които не са местни хора от Харманли и за които не е ясно с каква цел са там, но присъствието им със сигурност не допринася за обществения мир. По-лошото е, че ситуацията е дотолкова нагнетена в града, че по думите на местни хора, които не искат да бъдат цитирани, защото се страхуват: "Който не мрази бежанците в Харманли, е лош".По всяка вероятност това, на което ще станем свидетели в следващите дни, е още по-шумни националисти, които ще окупират ефира, ще нажежават общественото мнение с омраза и допълнително ще ерозират доверието в институциите. В ситуация на политическо междувластие и хаос това може да се окаже много опасна игра.


description: Прогнозната цена на градската кола е 12-15 хил. евро

title: Пловдив ще може да произвежда европейския електромобил Harmony

maintext:
1
2 Засега Harmony е готов само като прототип на консорциум от няколко европейски държави, сред които и България
© Капитал
1
2 © Михаил Ванчев
Производството ще може да започне най-рано след две години.
Пловдив е най-подходящата локация за създаването на български завод за производство на новите градски електромобили Harmony по европейския проект МОВY, обяви Камен Василев от изпълнителния борд на Българската асоциация електрически превозни средства (БАЕПС). Според него в града ще се правят стоманеното шаси и част от компонентите на градския електромобил. "Тук има фирми, произвеждащи хидравлични и кормилни помпи, автомобилна електроника, различни детайли. Според наши проучвания около 70% от компонентите могат да бъдат правени в Пловдив и е логично тук да бъде извършено и пълното сглобяване на целия продукт", заяви той. Засега Harmony е готов само като прототип и евентуално производство може да започне най-рано след 2 години.Проектът MOBY се изпълнява с европейско финансиране от консорциум на организации от Италия, Великобритания, Испания, Полша, Австрия, Дания и Румъния, както и БАЕПС от България. Нискобюджетният автомобил Harmony вече е разработен и тестван, включително и с краштестове в Испания. Целта е да бъде създаден малък градски автомобил, който да е евтин и да осигурява необходимата функционалност на фирми от различни браншове - куриерски, хотелиерски, търговски, градска логистика, както и компании, които оперират автомобили със споделен достъп. "Нашият прототип има пробег с едно зареждане 150 километра при максимална скорост 90 километра в час, товароносимост 150 килограма и 4 часа време за зареждане от домашния контакт", уточни Камен Василев.MOBY се финансира от Седма рамкова програма на Европейската комисия. Той стартира през 2013 г. и е на стойност 4.5 млн. евро. Българското участие в проекта е 80 000 евро, като задачата на българските инженери е да изчислят каква е консумацията на електричество на вторичните консуматори като чистачки, фарове, помпи на спирачки, климатици. В момента европейски консорциум завършва проекта и трябва да предаде цялата документация на Европейската комисия. Има и готови прототипи на електромобила.Решението за финансиране на промишленото производство на Harmony ще бъде взето от всички партньори в консорциума. Планът е в няколко страни да има заводи. Според авторите на проекта сглобяването ще бъде изключително евтино, като линията за асемблиране ще струва между 20 и 40 милиона евро. Заводите за електромобили ще бъдат разположени в 6 или 7 държави из Европа, които ще произвеждат паралелно. "Събирането на първоначален капитал от 20 до 40 милиона евро не е проблем за такъв продукт. Има и частни, и институционални инвеститори, които при добре защитен финансов и бизнес план могат да отпуснат много бързо средствата. В България бихме направили акционерно дружество от затворен тип", коментира Камен Василев.Прогнозната цена на Harmony е между 12 000 и 15 000 евро. Електромобилът ще бъде произвеждан близо до клиентите и ще може да бъде съобразяван с конкретните им нужди. Harmony е автомобил от модулен тип, което означава, че има основно шаси, осигуряващо безопасността, а на него ще са разположени електродвигатели, батерия, различни купета. Крайният продукт може да бъде пътнически автомобил с 3 места или малко градско пикапче с кош, може да бъде дори подвижна кухня. Цената на 100 километра пробег на електромобила е около 1 лев, докато при сега произвежданите електромобили струва между 1.80 лв. до 3.30 лв. Дизайнът на Harmony е италиански.БАЕПС иска да изгради в България мрежа от зарядни станции, като в София те да бъдат около 300, а в Пловдив - 50 до 100. На автомагистралите ще има бързи зарядни станции, позволяващи правотоково зареждане с голяма скорост. Ориентировъчно с половинчасово зареждане те ще осигуряват 100 километра пробег. Вече има поне 3 оператора, които ще предлагат тази услуга.


description: Тръмп не успява да убеди страната, че ще се опита да я обедини

title: Протестите срещу Тръмп в САЩ продължават, стрелба в Портланд

maintext:
Протестите срещу Тръмп в САЩ не утихват
© Mark Makela
Демонстрациите в САЩ срещу избора на Доналд Тръмп за президент продължават всеки ден след вота, като напрежението се увеличава. Първоначално Тръмп нападна демонстрантите, като написа в Twitter в петък, че са "професионални" протестиращи и са подтикнати от медиите. Няколко часа по-късно и Тръмп смени тона и пусна нов туит: "Харесвам факта, че малките групи от протестиращи миналата нощ проявяват страст за нашата велика страна. Всички ще се обединим и ще бъдем горди!"Откакто спечели изборите, Доналд Тръмп се опитва да се покаже като обединител на нацията и смекчи рязко тона към изгубилия си съперник Хилъри Клинтън. Той изрази и благодарности и възхищение към постигнатото от Барак Обама на срещата им в Белия дом. Според New York Times от щаба на Тръмп дори са отнели контрола му върху профила му в Twitter след някои негови по-бурни реакции в социалната мрежа, като бързата промяна в тона за една вечер може да е сигнал, че те ще продължават да се опитват да го въздържат от прибързани действия и изказвания през периода, преди той официално да поеме властта. После той каза, че това не е вярно, но и че "ще се въздържа" от писане в социалните мрежи.Междувременно, въпреки че повечето протести бяха мирни досега, напрежението ескалира все повече. В събота след стрелба в Портланд един човек беше ранен, а събралите се протестиращи се разпръснаха. Арестувани са двама 18-годишни младежи, като полицията предупреди демонстриращите да "останат вкъщи" на пресконференция в събота следобед. В Индианаполис събралите се на протест хвърляха камъни срещу полицаите. В Оукланд също имаше в четвъртък сблъсъци между полиция и протестиращи.Повечето от протестиращите се притесняват от антиимигрантската реторика на Тръмп, сексистките му и расистки коментари, както и се опасяват от лош обрат при напредъка за борбата с климатичните промени, здравната система, правата на хомосексуалистите и др. Мат Малони, изпълнителният директор на компанията за доставка на храни GrubHub, изпрати писмо до служителите си, с което заявява, че коментари, които Тръмп използва по време на кампанията си, няма да имат място в неговата фирма. "Изцяло отхвърлям националистическата, антиимигрантската и пълна с омраза политика на Доналд Тръмп и ще работя, за да защитя общността ни от това движение, колкото мога", написа той, цитиран от Financial Times. "Докато всички се опитваме да разберем какво означава този вот за нас, искам да потвърдя пред всеки в екипа, който се чувства изплашен или лично под прицел, че аз и всеки друг в GrubHub ще се борим за достойнството ви и за правото ви да подобрявате живота си и този на вашето семейство тук, в САЩ."


description: Става въпрос за поне шест оферти от други пивоварни компании, които желаят да закупят марките Pilsner Urquell, Tyskie и Lech. AB InBev, която завърши...

title: AB InBev е получила оферти за покупка на няколко свои бранда

maintext: Става въпрос за поне шест оферти от други пивоварни компании, които желаят да закупят марките Pilsner Urquell, Tyskie и Lech. AB InBev, която завърши сделката си по сливането със SABMiller по-рано през годината и в момента е убедителен лидер по производство на бира в света, обяви отдавна намеренията си да се раздели с някои от марките, произвеждани от SABMiller в Източна и Централна Европа. Брандовете струват над 5 млрд. евро. Сред кандидатите са японската Asahi, чешката инвестиционна група PFF и унгарската енергийна група Mol.